Pargas

Pargas (finsk: Parainen) er en by og kommune i landskapet Egentliga Finland. Den grenser til kommunene Gustavs, Nådendal, Åbo, S:t Karins, Sagu og Kimitoön. Pargas hadde 14 999 innbyggere i 2023. Pargas er en tospråklig kommune med svensk som majoritetsspråk (57 %) og finsk som minoritetsspråk (41 %). Tettstedet Pargas ble slått sammen med Pargas landkommune i 1967. I 1977 fikk kommunen bystatus. Den 1. januar 2009 ble Pargas slått sammen med de tidligere kommunene Iniö, Houtskär, Korpo og Nagu. Navnet på den nye kommunen var omstridt. Fra 2009 het kommunen Väståboland (fi. Länsi-Turunmaa), men etter en folkeavstemning i 2011 ble navnet omgjort til Pargas den 1. januar 2012. Før kommunesammenslåingen i 2009 hadde Pargas kommune et landareal på 273,18 km² og 12 266 innbyggere per 31. desember 2008. Pargas har fastlandsforbindelse via Rävsunds bro. Vennskapsbyer Haninge kommune, Sverige Referanser Eksterne lenker (mul) Offisielt nettsted (sv) Offisielt nettsted (fi) Offisielt nettsted (en) Offisielt nettsted (en) Pargas – kategori av bilder, video eller lyd på Commons Uppslagsverket Finland, Pargas stad